במהלך השנה החל להפיק מוזיקלית יחד עם ירון אמיתי את אלבום שיריו של הזמר והמלחין ירון רביד. מתוך אותו אלבום כבר יצאו 6 סינגלים. מתן וירון אמיתי ייסדו להקת מחווה ללהקת ג'תרו טאל קליין על החליל ואמיתי על השירה והגיטרה האקוסטית, עם הופעה בכפר חוגלה ובשבלול תל אביב. במאי הוכרז שישתתף בפסטיבלים Summertime TLV Jazzfest ו-Nisville Jazz Festival Serbia.
טקס פרסי הנוער הגאה &quot;איגי LOVE&quot;
טקס פרסי הנוער הגאה "איגי LOVE" הוא טקס פרסים שנתי אשר נערך על ידי "איגי - ארגון נוער גאה", ומשודר באתר מאקו. בטקס מחולק פרס "איגי LOVE" (שנקרא לעיתים גם "פרס איגי ♥") בקטגוריות שונות, שניתן ל"דמויות בולטות ואהובות שנבחרו על ידי הנוער הלהט"בי בישראל ומשקפות ערכים של שוויון, סובלנות וקבלה".
הטקס הראשון נערך ב-2020.
טקס 2020.
הטקס הראשון נערך בזאפה הרצליה ב-25 ביוני 2020 באירוחה של קשת 12. את הטקס הנחו דלית רצ'שטר ולאון שניידרובסקי. הטקס שודר בשידור חי באתר מאקו.
הטקס נפתח בסרטון המסכם את פעילותו של ארגון איגי. מיד אחריו הופיעה נטע ברזילי ששרה את שירה "Cuckoo". מיד לאחר סיום השיר זכתה ברזילי בפרס "אמנית מעוררת השראה". לאור הטקס שודרו ראיונות של בני נוער חברי הקהילה הגאה שסיפרו את סיפורם האישי. בהמשך הערב ביצע אור עמרמי ברוקמן את השיר "Symphony" של להקת קלין בנדיט. את הטקס חתמה הופעה של הראל סקעת ששר את שירו "כולם אותו דבר". סקעת ועמרמי ברוקמן, שזכו אף הם בפרסי איגי, הופיעו בהתנדבות וללא תשלום.
בעקבות מגפת הקורונה, כמות היושבים בקהל הייתה מצומצמת, וחלקם עטו מסכות. במהלך הטקס עלו לנאום אוהד חזקי והילה פאר, יושבי ראש האגודה למען הלהט"ב.
זכיות ומועמדויות.
את המועמדים בחרה ועדת מומחים בתעשיית הבידור בשיתוף עם 4,200 נוער חניכי "איגי", והזוכים נבחרו על ידי הצבעה אינטרנטית. הצבעת הגולשים נפתחה ב-17 במאי 2020 באתר מאקו, והצביעו בה מעל 41 אלף גולשים. מועמדים, ידוענים וכוכבי רשת שיתפו את אתר ההצבעה ברשתות החברתיות וקראו לבני הנוער להצביע. הפרסים הוענקו במהלך הטקס על ידי בני נוער חניכי איגי.
הזוכים מופיעים בטקסט מודגש.
הפקה.
במטרה לקיים אירועי גאווה שניתן לשדרם בטלוויזיה במהלך חודש הגאווה בשנת 2020, שהתקיים במקביל להתפרצות נגיף הקורונה בישראל, יזם ארגון "איגי" את טקס פרסי "איגי LOVE".
בהפקה השתתפו איגי - ארגון נוער גאה, קבוצת זאפה, אולפני הרצליה וחברת ההפקה "פיוז'ן". המפיק בפועל היה איתי לפיד, כאשר כתיבת הטקס הונחתה על ידי שלומי לאופר מארגון איגי. את המוזיקה הפיק הדיג'יי עופר ניסים. בריאיון למאקו, תיאר עופר נוימן, מנכ"ל איגי, את הטקס כתחילתה של מסורת שמטרתה מתן במה לנוער הגאה בישראל לבחור את הדמויות שמסמלים עבורו "גאווה, שוויון וסובלנות".
פסלון איגי LOVE שחולק לזוכים בטקס עוצב ויוצר על ידי סטודיו העיצוב Cubee3D, הפסלון עוצב בהשראת סמלו של איגי וצבעי דגל הגאווה.
טקס 2021.
טקס פרסי הנוער הגאה "איגי LOVE" 2021 התקיים ב-7 ביוני 2021, במהלך אירועי הגאווה של השנה, באמפיתיאטרון הפתוח על גגו של קניון עזריאלי בתל אביב. לאחר ביטול מגבלות הקורונה ב-1 ביוני 2021 הוכרז כי בטקס יוכלו להשתתף מאות בני נוער החברים באיגי. ב-27 במאי 2021 הוכרז כי את הטקס ינחו בל אגם, שזכתה בתואר שחקנית הטלוויזיה של השנה ב-2020, ונבו עמרני.
הטקס ישודר במאקו ב-24 ביוני 2021.
זכיות ומועמדויות.
ההצבעה לזוכים נפתחה באתר מאקו ב-27 במאי 2021 באופן דומה בו נוהלה ב-2020.
הערכה וביקורת.
באוקטובר 2020 בחרה ועדת החדשנות של איגוד השיווק הישראלי את איגי ומאקו בין מקבלי פרס "ההשקה המנצחת" בעקבות שיתוף הפעולה בארגון טקסי פרסי הנוער הגאה, אותו כינו "מהלך מוצלח, חדשני, משנה סדרי עולם בתוך המרחב הציבורי - שיווקי - כלכלי בו הוא התרחש" המאפשר לאוכלוסייה שלרוב נתפסת כמוחלשת לעצב את השיח הציבורי.
בית הינשוף
בית הינשוף (באנגלית: The Owl House) היא סדרת הנפשה אמריקאית, מסוגת פנטזיה וקומדיה, שנוצרה על ידי דנה טראסה והופקה על ידי Disney Television Animation. הסדרה שודרה לראשונה בארצות הברית בערוץ דיסני ב-10 בינואר 2020. בישראל הסדרה שודרה לראשונה בדיבוב עברי בערוץ דיסני ב-1 ביולי 2020.
בנובמבר 2019 הסדרה חודשה לעונה שנייה, אשר שודרה לראשונה במקור ב-12 ביוני 2021 ובישראל ב-5 בספטמבר באותה שנה. במאי 2021 הסדרה חודשה לעונה שלישית ואחרונה שבנויה משלושה פרקי ספיישל.
הסדרה הושפעה במידת מה מהסדרה "גרוויטי פולס", כיוון שחלק מצוות יוצריה (כולל היוצרת) עבדו בעברם בהפקת הסדרה "גרוויטי פולס".
תקציר העלילה.
במקום ללכת למחנה קיץ, מגיעה בטעות לוז בת האדם דרך שער בין-ממדי למימד אחר, בשם "האיים הרותחים". לוז מתיידדת עם אידה, מכשפה פורעת חוק שמכונת "גברת הינשוף", וקינג השד החמוד במיוחד. אף על פי שאין לה יכולות כישוף, לוז מתאמנת כדי להגשים את חלומה להפוך למכשפה אמיתית, והופכת לשוליה של אידה וגרה איתה ועם קינג בבית הינשוף.
בעונה השנייה, ישירות לאחר אירועי סיום העונה הראשונה, גיבורי הסדרה עובדים יחד כדי להחזיר את לוז לעולם האנושי, לעזור לאידה להתעמת עם השדים הפנימיים שלה, לחפש את האמת על העבר של קינג ולמצוא את אביו האבוד תוך כדי שהם מנסים להביס את הקיסר בלוס ולגלות מהן תוכניותיו. בסוף העונה הם מצליחים להביס את בלוס בעזרת האספן, אך מתחיל שלטון משלו עם קינג ששולח את שאר החבורה לכדור הארץ.
בית הכנסת בכיכר טלקי
בית הכנסת בכיכר טלקי (בהונגרית: Teleki téri zsinagóga, לעיתים קרובות נקרא: בית התפילה צ'ורטקוב בכיכר טלקי או הספרדי). הוא בית כנסת אורתודוקסי שנמצא ברובע 8 בבודפשט, בכיכר טלקי.
היסטוריה.
זהו בית הכנסת היחיד בבודפשט הפועל היום שבמקורו היה חסידי. הוא מכונה בית כנסת "צ'ורטקוב", כי חסידי צ'ורטקוב שהיגרו מגליציה לעיר הקימו אותו לפני מלחמת העולם הראשונה. בשל השימוש בנוסח ספרד, המקום כונה גם "בית-הכנסת הספרדי." מקום התפילה נוצר על ידי חיבור של שתי דירות בקומת הקרקע ופעיל מאז תחילת שנות העשרים של המאה ה-20.
זירת צילומים.
בין היתר צולמה בשנת 1994 בבית התפילה יצירתו הקולנועית של מיקלוש ינצ'ו בשם "המסר של האבנים". כמו כן נבחר בית הכנסת בשנת 2013 לפרק הפתיחה של תוכניתה של אופרה ווינפרי "אמונה". הסדרה הוקרנה ברחבי העולם באוקטובר 2015 בערוץ OWN.
בתאל דלויה
בתאל דלויה (נולדה ב-18 ביולי 1988) היא שחקנית ישראלית, בעלת עסק לקידום שחקנים "דלויה סדנאות" ומאמנת אישית לשחקנים.
ביוגרפיה.
נולדה למשפחה מזרם דתי לאומי בעיר חיפה. לאמא ברוריה ואבא שלום והיא אחות של ינון חן ומיכל. דלויה התחנכה במוסדות דתיים, למדה באולפנה והייתה חברה בתנועת הנוער "בני עקיבא" שם גם הדריכה. בגיל 15 עזבה את האולפנה לטובת לימודים בתיכון לאומנויות חילוני ויצו - חיפה שם למדה במגמת תיאטרון והשתתפה בהצגות. הייתה חברה בלהקת הנוער הייצוגית של חיפה "מפגשים ברכס" וניהלה את צוות הבידור בחיפה מטעם "אלאדיני הגדול" בגיל 17 בלבד. לאחר מכן למדה בסטודיו למשחק ניסן נתיב מחזור 2011 ובסטודיו למשחק מול מצלמה "טכניקה" מחזור 2015 של ניב רז ואולי שטרנברג. מיד עם תום לימודי המשחק בשנת 2011 שיחקה בסדרת הטלוויזיה "2,3 הקשב" לטלוויזיה החינוכית בבימוי אבינועם דמארי בתפקיד דנה, תפקיד ראשי.
ב-2013 שיחקה בתיאטרון אורנה פורת בהצגה בשם "התפקיד הראשי" מאת רבקה מגן ובבימוי גיל צ'רנוביץ. באוקטובר 2017 הקימה את "דלויה סדנאות חשיפה" - מערך סדנאות לשחקנים מקצועיים אל מול במאים ומלהקים וכך יצרה "חדר כושר" לשחקנים שמגיעים להתאמן ולהיחשף. דרך "דלויה סדנאות חשיפה" מספר רב של שחקנים קיבלו עבודה במשחק בטלוויזיה ובתיאטרון ודלויה ביניהם.
בין השנים 2013 עד 2018 עבדה כאשת מכירות בחברות שונות שהמובילה שבהן היא חברת הפרסום והשילוט "רפיד ויז'ן" השייכת להכשרת הישוב.
ב-2020 החלה לאמן שחקנים לבניית עסק מאומנות המשחק.
בטלוויזיה ובקולנוע.
ב-2013 שיחקה בסדרה "2,3 הקשב" לטלוויזיה החינוכית בתפקיד דנה, תפקיד ראשי, בבימוי אבינועם דמארי.
ב-2016 שיחקה בסדרת הילדים "בית הכלבים" לניקולודיאון בבימוי יוגב יפת
ב-2017 שיחקה בעונה הראשונה של "תאג"ד" לYES בתפקיד קצינת תצפיתניות, בבימוי: ציון רובין
ב-2018 שיחקה בסדרת רשת בשם "הלסביון העליון" לערוץ טדי, בקומדיה "חברות" לערוץ 10, ובסדרה "בת אל הבתולה" לHOT.
ב-2019 שיחקה בסדרה "לעבור את הלילה" לYES בבימוי: אופיר לובל. ובסרט הקולנוע "להפוך את העולם" למגזר החרדי בתפקיד מניה, בבימוי: יניב טל ואורי רביד.
ב-2020 שיחקה בסדרה "מזל טוב את אבא" לערוץ טדי לצד רומי אבולעפיה, אודיה קורן ועומר פרלמן.
בתיאטרון.
דלויה היא בוגרת להקת הנוער הייצוגית של חיפה "מפגשים ברכס"
ב-2012 כתבה ושיחקה בהצגה בשם "היום, בחיים" בנושא בטיחות בדרכים לגיל השלישי איתה הופיעה בכלל המדינה. שיחקה בהפקות תיאטרון בסטודיו למשחק ניסן נתיב: "ולנטינה" בבימוי מישה לוריה, "שלושה הוצמאך" בבימוי יובל זמיר, "ויליג'יאטורה" בבימוי דור צויגנבום, ו"טרטיף" בבימוי משה קליף.
ב-2013 שיחקה בהצגת "חנהל'ה ושמלת השבת" בבימוי קלוד דדיה.
בין 2013 ל-2014, שיחקה בהצגה "התפקיד הראשי" של תיאטרון אורנה פורת בבימוי גיל צ'רנוביץ.
מיטל דיין
מיטל דיין (נולדה ב-25 במאי 1979) היא כדורגלנית עבר ישראלית, אשר שיחקה כחלוצה בליגת הנשים הבכירה מאז הקמתה ב-1998 ועד שנת 2015 וזכתה בשלוש אליפויות ושישה גביעים. דיין היא קפטנית נבחרת ישראל לשעבר ששיחקה בה מאז הקמתה ורשמה 29 הופעות במדים הלאומיים.
קריירה כשחקנית כדורגל.